Gabriel Shelly

Gabriel «Gay» Shelly (født 24. oktober 1968 i Kilkenny) er en irsk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Han har deltatt i fem paralympiske sommerleker på rad, fra 1996 til 2012. Han har også tidligere konkurrerte i friidrett, og har to EM-bronser i sleggekast. 

 Karriere 
Som friidrettsutøver konkurrerte han i klassen F32, der han fikk bronse i sleggekast ved EM i 1999 og 2003.Paralympics Ireland - Gabriel Shelly (arkivert), besøkt 4. juli 2013.

Ved VM i boccia 1990 fikk han bronse i lagkonkurransen. Neste VM var VM i boccia 1994 i Sheffield, der han kom på 14.-plass. 

Shelly deltok første gang i Paralympics da han deltok i boccia ved Paralympiske sommerleker 1996 i Atlanta. I den individuelle konkurransen tapte han fire av sine fem kamper i gruppespillet, og gikk ikke videre til sluttspillet.IPC - Atlanta 1996 Paralympic Games - Boccia - Mixed Individual C1, besøkt 4. juli 2013. Han endte dermed på 15.-plass individuelt. Han deltok også det irske laget i klassen BC1-2, sammen med Thomas Leahy, Jason Kearney og Eoin Cleare, men dette laget ble også slått ut i gruppespillet; kun 4 lag fra de to gruppene gikk til finalespill, og Irland kom på 3.-plass i sin gruppe. 

Han deltok igjen ved VM i boccia 1998 i New York, der han kom på 15.-plass. To år senere deltok han ved sine andre paralympiske sommerleker, som ble arrangert i Sydney i 2000. Der spilte han seg fram til finalen, der han slo spanske Antonio Cid 4-3, og vant sin første paralympiske gullmedalje.IPC - Sydney 2000 Paralympic Games - Boccia - Mixed Individual BC1, besøkt 4. juli 2013. I lagkonkurransen ble Irland slått ut av Sør-Korea i kvartfinalen, der de tapte 1-14. Ved VM i boccia 2002 i Portugal kom han på 10.-plass. 

I 2003 deltok han ved Verdenscupen i boccia 2003, der han kom på 8.-plass individuelt, og Irland kom også på 8.-plass i lagkonkurransen i klassen BC1-2.CPISRA - World Ranking List 2006  , besøkt 5. juli 2013. Året etter deltok han ved Paralympiske sommerleker 2004. I gruppespillet fikk han tre seire og to tap, og gikk ikke videre til sluttspillet.IPC - ATHENS 2004 Paralympic Games - Boccia - Mixed Individual BC1, besøkt 5. juli 2013. I lagkonkurransen BC1-2 kom Irland på 4.-plass av 6 lag i sin gruppe i gruppespillet, og gikk ikke til finalespill.IPC - ATHENS 2004 Paralympic Games - Boccia - Mixed Team BC1-BC2, besøkt 5. juli 2013.

Ved EM i boccia 2005 fikk han en ny internasjonal medalje. Her kom han på 3.-plass individuelt, mens Irland kom på 4.-plass i lagkonkurransen. Etter 7.-plass individuelt og 5.-plass i lagkonkurransen ved VM i boccia 2006 var han rangert som nummer 4 i verden ved utgangen av 2006.

Han kom på 4.-plass ved Verdenscupen i boccia 2007 i Vancouver i Canada. Han vant alle sine tre kamper i gruppespillet, og gikk videre til sluttspillet. I sluttspillet spilte han seg fram til semifinalen, der han tapte på tie-break mot David Smith, og måtte dermed spille bronsefinale som han tapte for sørkoreanske Park Jae-suk.Boccia World Cup 2007 - Results BC1 (arkivert), besøkt 5. juli 2013. Irland kom på 8.-plass i lagkonkurransen i dette mesterskapet. Året etter deltok han ved Paralympiske sommerleker 2008 i Beijing. I den individuelle konkurransen i klassen BC1 tapte han 1-4 i semifinalen mot portugisiske António Marques, men vant den påfølgende bronsefinalen mot Wang Yi, og fikk dermed 3.-plass og bronse ved disse paralympiske lekene.IPC - Beijing 2008 Paralympic Games - Boccia - Mixed Individual BC1, besøkt 5. juli 2013. I lagkonkurransen ble Irland slått ut av Kina i kvartfinalen, med tap 2-12. Ved utgangen av 2008 var Shelly rangert som nummer 3 i verden i sin klasse.CPISRA - World Ranking List 2008  , besøkt 5. juli 2013.

Shelly deltok verken ved EM i boccia 2009, VM i boccia 2010 eller Verdenscupen i boccia 2011, men han deltok igjen ved paralympiske sommerleker 2012 i London, i lagkonkurransen i klassen BC1-2. Irland tapte imidlertid begge sine kamper i gruppespillet, og gikk ikke videre til sluttspillet. 

 Referanser 

 Eksterne lenker 
 Profil hos IPC 
 London 2012 - Gabriel Shelly (arkivert)
 Paralympics Ireland - Gabriel Shelly (arkivert)

Kategori:Irske bocciaspillere
Kategori:Irske friidrettsutøvere
Kategori:Irske handikappidrettsutøvere
Kategori:Paralympiske mestere for Irland
Kategori:Deltakere for Irland under Paralympiske sommerleker 2012
Kategori:Deltakere for Irland under Paralympiske sommerleker 2008
Kategori:Deltakere for Irland under Paralympiske sommerleker 2004
Kategori:Deltakere for Irland under Paralympiske sommerleker 2000
Kategori:Deltakere for Irland under Paralympiske sommerleker 1996
Kategori:Fødsler i 1968